EkBass/fiwiki-20250220-pages-articles huggingface dataset:
Viktor Geraštšenko

Viktor Vladimirovitš Geraštšenko (, s. 21. joulukuuta 1937) on venäläinen pankkiiri ja poliitikko. Geraštšenkon isä, joka oli Neuvostoliiton johtavia pankkiireja, johti ulkoministeriön talousosastoa 1940-luvulla ja päätti uransa keskuspankin varajohtajana. Viktor Geraštšenko valmistui 1960 Moskovan taloustieteiden instituutista ja meni työhön Neuvostoliiton valtionpankkiin. Vuonna 1965 hän johti Moscow Narodny Bankia Lontoossa. Vuonna 1982 hän siirtyi ulkomaankauppaa hallinnoivaan Vneshtorgbankiin. Vuonna 1991 hän oli Neuvostoliiton valtionpankin viimeinen johtaja. Hän oli myös 1992–1994 Venäjän keskuspankin johdossa. Geraštšenkoa pidettiin vastuullisena lokakuun 1994 "mustasta tiistaista", jolloin ruplan kurssi romahti 25 prosenttia päivässäV.Gerashchenko resigns as head of the Central Bank, to be replaced by S.Ignatev nupi.no Centre for Russian Studies 15.3.2002 . Yhdysvaltalainen Jeffrey Sachs nimitti häntä "maailman huonoimmaksi keskuspankkiiriksi.Yevgeny Volk: Who's Who is Primakov's New Russian Government Heritage.org 6.11.2002 Geraštšenko palasi keskuspankin johtoon 1998 talouskriisin alettua, ja talous alkoi elpyä romahduksen jälkeen. Maaliskuussa 2002 hän jäi eläkkeelle ikäänsä vedoten, mutta hyväksyi aseman Jukos-öljy-yhtiön johtokunnan puheenjohtajanaYukos Still Pumping despite Everything Johnson's Russia List July 6-12, 2005 . Hän liittyi Rodina-puolueeseen ja nousi sen kanssapuhemieheksi, ja hänet valittiin duumaan.Лента новостейafn.by 25.5.2012 (Arkistoitu linkki) Geraštšenko oli presidenttiehdokkaana 2004 ja ilmoittautui vapaaehtoiseksi "radikaalin opposition" yhteiseksi ehdokkaaksi vuoden 2008 presidentinvaaliin, mutta hänellä on asemaan monta kilpakumppania. ==Lähteet== Luokka:Neuvostoliittolaiset kommunistit Luokka:Venäläiset poliitikot Luokka:Valtioduuman jäsenet Luokka:Vuonna 1937 syntyneet Luokka:Elävät henkilöt
Se ei olekaan niin (albumi)

__NOTOC__ Se ei olekaan niin on Maija Vilkkumaan neljäs studioalbumi. Se nousi Suomen virallisen albumilistan ensimmäiselle sijalle. Albumin myynti ylitti platinalevyrajan jo julkaisupäivänä. Kaikkiaan sitä on myyty yli 47 000 kappaletta. Albumin kappaleesta ”Kesä” on tehty musiikkivideo. Albumi ylsi ensimmäisellä listaviikollaan Suomen virallisen listan ensimmäiseksi ja pysyi listalla yhteensä 26 viikkoa. == Kappaleet == # # # # # # # # # # # # == Arvostelut == * Soundi: == Lähteet == Luokka:Vuoden 2005 albumit Luokka:Maija Vilkkumaan albumit
James Heckman

James Heckman (s. 19. huhtikuuta 1944) on yhdysvaltalainen taloustieteen professori Chicagon yliopistossa. Heckman tunnetaan parhaiten työstään mikroekonometrian teorian parissa. Hänet palkittiin taloustieteen Nobelin palkinnolla yhdessä Daniel McFaddenin kanssa vuonna 2000.James J. Heckman Encyclopedia Britannica Heckman syntyi Chicagossa ja aloitti opintonsa Chicagon yliopistossa, mutta siirtyi pian Princetonin yliopistoon. Vuonna 1973 hänet palkattiin töihin Chicagon yliopistoon. Heckmanin tunnetuin tutkimus liittyy valikoitumisharhan analyysiin. Hänen mukaansa on nimetty Heckit-malli, joka on Tobit-mallin yleistys. Lisäksi Heckman tunnetaan empiirisestä työtään työn taloustieteen alalla. Heckman on myös eräs merkittävimmistä varhaiskasvatustutkimuksen pioneereista. Hänen tutkimustensa mukaan varhaiskasvatuksen merkitys lapsen myöhempään koulumenestykseen on suuriHeckman, James J. 2008. Schools, skills and synapes. Economic inquiry 46.Heckman, James H. 2013. Giving kids A fair chance: A strategy that works. Massachusetts institute of technology.. Samalla Heckmanin tutkimuksissa käy ilmi, että varhaiskasvatuksen vaikuttavuus koko yhteiskunnan taloudelliseen tilanteeseen on suurempi kuin minkään muun koulutusinvestoinnin kohdalla. Esimerkiksi varhaiskasvatuspalveluihin kohdistetut investoinnit tuovat Hecmanin mukaan jopa 7-10 prosentin vuosittaisen tuoton. == Lähteet == ==Aiheesta muualla== * Luokka:Nobelin taloustieteen palkinnon saajat Luokka:Yhdysvaltalaiset taloustieteilijät Luokka:Vuonna 1944 syntyneet Luokka:Elävät henkilöt
Jokaiselle jotakin

Jokaiselle jotakin on Henry Theelin kokoelmalevy, johon on koottu vanhoilta gramofonilevyiltä kappaleita vuosilta 1942–1952. Osa kappaleista on jouduttu ottamaan kuluneilta savikiekoilta, mutta digitaalisella masteroinnilla kappaleet on saatu riittävän hyvään kuntoon kuuntelua varten. Toisaalta kokoelmaan on löytynyt muutama äänilevy, joita ei ole paljoa soitettu, sillä kappaleet ovat olleet ruotsinkielisiä. == Kappaleet == # # # # # # # # # # # # # # # # # # # # # # # # # # == Aiheesta muualla == * Jokaiselle jotakin discogs.com -sivustolla Luokka:Vuoden 2007 kokoelma-albumit Luokka:Henry Theelin albumit
Ihmiset suviyössä (vuoden 1948 elokuva)

Ihmiset suviyössä (Människor i sommarnatten) on Valentin Vaalan ohjaama Frans Eemil Sillanpään romaaniin Ihmiset suviyössä perustuva suomalainen elokuva vuodelta 1948. Palkitussa elokuvassa maalaillaan kohtaloita kesäyötä kokeville ihmisille erään maalaispitäjän alueella. Ihmiset suviyössä kertoo tietyn tapahtuman aina kahdesta eri näkökulmasta. Elokuvassa synnytään ja kuollaan, rakastetaan ja vihataan. Sillanpääläiseen tyyliin suomalainen luonto kuvataan romanttisena uljaiden metsien ja hopeisten järvien runona, jota rytmittää päivän ja yön herkän vähäeleinen vuorottelu. Ihmiset suviyössä kuvattiin Hauholla. Kuvauksesta vastasi Eino Heino. Elokuvan lempivänä pääparina ovat Eila Pehkosen tulkitsema Helka ja Matti Oraviston tulkitsema Arvid. Suurimman huomion on saanut Martti Katajiston vahvoin vedoin näyttelemä tukkilainen Nokia (homo)seksuaalisessa tyydyttämättömyydessään ja uhossaan. Katajisto sai vuonna 1949 suorituksestaan parhaan miespääosan Jussi-palkinnon. Mettälän Santraa tulkitseva Kaisu Leppänen ja Syrjämäen Jalmaria tulkitseva Eero Roine saivat tulkinnoistaan niin ikään parhaan sivuosan Jussi-palkinnon. Lea Joutseno ja Valentin Vaala saivat myös parhaan käsikirjoituksen Jussi- palkinnon. Kaikkiaan se sai puolet vuonna 1949 jaetuista Jussi-palkinnoista. Elokuvan ensiesitys oli Riihimäellä. Suuremmissa kaupungeissa se sai ensi- iltansa kuusi päivää myöhemmin, 15. lokakuuta 1948. Elokuva on esitetty usein televisiossa, ensimmäisen kerran 4. toukokuuta 1963. ==Näyttelijät== ==Myöhempi arvostus== Vuonna 1992 kuusikymmentä suomalaista elokuvakriitikkoa äänesti itsenäisyyden 75-vuotisjuhlan kunniaksi kaikkien aikojen parhaasta kotimaisesta elokuvasta. Ihmiset suviyössä jakoi kolmossijan Matti Kassilan Elokuun ja Edvin Laineen Tuntemattoman sotilaan kanssa. ==Lähteet== Luokka:Jussi-palkitut elokuvat Luokka:Vuoden 1948 suomalaiset elokuvat Luokka:Suomalaiset mustavalkoelokuvat Luokka:Suomalaiset romaaneihin perustuvat elokuvat Luokka:Suomalaiset draamaelokuvat Luokka:Tukkilaiselokuvat Luokka:Valentin Vaalan ohjaamat elokuvat
Juhlalevy (Eugen Malmstenin albumi)

Juhlalevy on Eugen Malmsténin kokoelma-albumi johon on koottu vanhoilta savikiekoilta kappaleita vuosilta 1935–1942. Kappaleet on käsitelty digitaalisella masteroinnilla riittävän hyvään kuntoon kuuntelua varten. Levylle on valittu pari ennen julkaisematonta kappaletta "Sä läksit kerran" ja "Illan varjot". == Kappaleet == # # # # # # # # # # # # # # # # # # # # # # # # # # Luokka:Vuoden 2007 kokoelma-albumit Luokka:Suomalaiset iskelmäalbumit
Tejuka

Tejuka on Teuvalla keskiviikkoisin ilmestyvä sitoutumaton paikallinen sanomalehti. Lehden levikkialueeseen kuuluvat Teuva, Jurva ja Karijoki. Lehti on perustettu vuonna 1950 ja sen päätoimittajana toimii Johannes Ujainen. Lehteä kustantaa Pohjankyrön Media Oy, jonka toimitusjohtajana toimii Johannes Ujainen. Lehti painetaan Botnia Print Oy:n painossa Kokkolassa. Tejuka on Sanomalehtien Liiton jäsen. == Historia == Tejukan perustivat Heino Birling ja Heino Piikkilä vuonna 1950. Lehden ensimmäiset näytenumerot ilmestyivät saman vuoden kesällä. 6. lokakuuta 1950 lehti alkoi ilmestyä säännöllisesti. Tejuka siirtyi Ujaisten lehtiperheeseen vuonna 1987. Kurikka-lehti, Pohjankyrö-lehti, Kyrönmaa ja JP Kunnallissanomat kuuluvat samaan lehtiperheeseen. Johannes Ujainen on lehden seitsemäs päätoimittaja. == Lähteet == == Aiheesta muualla == *Tejuka Luokka:Teuva Luokka:Suomalaiset paikallislehdet
Vuorenkylä

Vuorenkylä on kylä Hartolan kunnassa. Se on Päijät-Hämeen pohjoisin kylä. Vuorenkylä valittiin 2007 Päijät-Hämeen vuoden kyläksi. Perusteluna ovat kyläyhdistyksen päättäväiset toimet elinkeinojen kehittämiseksi. Kun 2004 Purnuvuoren rinnehiihtokeskus suljettiin, perustivat kyläläiset 2006 yhtiön, joka jatkoi toimintaa. Talvella 2006–2007 rakennettiin kahdeksankilometrinen hiihtolatu, josta kaksi kilometriä on valaistua. Vuorenkylässä on tapana valita joka vuosi Kesäjuhlilla uusi kuninkaallinen. Vuorenkylän Kesäjuhlia vietetään heinäkuun 3. viikon vaihteessa. Kylän palveluihin kuuluvat kahvila Kivibaari, hiihtokeskus ja mökkivuokrausta. Kyläkauppa suljettiin pysyvästi vuonna 2023. ==Lähteet== ==Aiheesta muualla== * Vuorenkylä Luokka:Hartola Luokka:Päijät-Hämeen vuoden kylät Luokka:Päijät-Hämeen maakunnan kylät
Pohjankyrö-lehti

Pohjankyrö-lehti on Isossakyrössä keskiviikkoisin ilmestyvä sitoutumaton sanomalehti. Lehden levikkialueeseen kuuluvat Isonkyrön lisäksi nykyiseen Vaasaan kuuluva Vähäkyrö ja nykyiseen Seinäjokeen kuuluva Ylistaro. Lehden päätoimittajana ja toimitusjohtajana toimii Johannes Ujainen. Pohjankyrön painaminen tapahtuu Botnia Printin painossa Kokkolassa. Lisäksi Pohjankyrö- lehti kuuluu Uutismedian liittoon. == Historia == Pohjankyrö-lehden perusti A.E. Ujainen 9. kesäkuuta 1950. Alun perin lehden levikkialue oli Isokyrö, Ylistaro, Laihia ja Vähäkyrö. Heinäkuusta 1950 lähtien lehti alkoi ilmestyä säännöllisesti kerran viikossa, ilmestyttyään ensin kesäkuussa kolme kertaa koeluontoisesti. Syyskuussa 1981 lehti alkoi ilmestyä kahdesti viikossa. Vuodesta 2023 lähtien lehti on ilmestynyt kerran viikossa. == Lähteet == == Aiheesta muualla == *Pohjankyrö-lehti Luokka:Isonkyrön kulttuuri Luokka:Suomalaiset paikallislehdet
Hanasaari (Espoo)

Hanasaari () on saari Espoossa Westendin kaupunginosassa, Lauttasaaren ja Keilaniemen välissä, Länsiväylän varressa. Siellä sijaitsee ruotsalais- suomalainen kulttuurikeskus hotelleineen. Talo on rakennettu vastineeksi rahoista, jotka Ruotsi lainasi Suomelle toisen maailmansodan aikana ja joita se päätti olla perimättä takaisin. Kulttuurikeskus avattiin vuonna 1975. Saareen on oma eritasoliittymä Länsiväylälle. Espoon kaupunginhallitus on ollut huolissaan saaren liikenteen sujuvuudesta Hanasaaren vieressä Helsingin puolella sijaitsevan Koivusaaren metroaseman tullessa käyttöön. == Lähteet == == Aiheesta muualla == *http://www.hanaholmen.fi/ Luokka:Espoon saaret Luokka:Westend
Michael Goguen

Michael Goguen on televisioanimaatiosarjojen tuottaja, ohjaaja ja animaattori. Hän tuli tunnetuksi tuottamastaan Batman-animaatiosta. == Filmografia == === Elokuvat === * Batman – Mustan kostajan paluu (1993) * The Batman vs. Dracula (2005) * Oikeuden Puolustajat: Uusi rintama (2008) * Superman/Batman: Public Enemies (2009) * Justice League: Crisis on Two Earths (2010) === Televisiosarjat === * Kapteeni N (1989) * Batman (1992) * Mortal Kombat: Defenders of the Realm (1996) * Men in Black: The Series (1997–2001) * Dilbert (1999) * Jackie Chan seikkailee (2000–2005) * Heavy Gear: The Animated Series (2001–2002) * Batman (2004–2007) * Hämmästyttävä Hämähäkkimies (2009) ==Aiheesta muualla== * Luokka:Yhdysvaltalaiset televisiotuottajat Luokka:Yhdysvaltalaiset animaattorit Luokka:Animaatio-ohjaajat Luokka:DC- animaatioiden tekijät Luokka:Syntymävuosi puuttuu Luokka:Elävät henkilöt
Perdita Felicien

Perdita Felicien (s. 29. elokuuta 1980) on kanadalainen pika-aitajuoksija. Felicien osallistui Sydneyn olympialaisiin 2000, mutta karsiutui alkuerissä ajalla 13,21. Seuraavana vuonna Edmontonin MM-kisoissa hän karsiutui välierissä ajallaan 12,90. Vuonna 2003 hän voitti kultaa Pariisin MM-kisoissa ajalla 12,53. Lisäksi hän sai hopeaa Pan-Amerikan kisojen 100 metrin aitajuoksussa. Talvella 2004 Felicien voitti Budapestin halli-MM-kisoissa kultaa 60 metrin aidoissa tuloksella 7,75. Ateenan olympialaisissa 2004 hän selviytyi loppukilpailuun, jossa keskeytti törmättyään ensimmäiseen aitaan. Vuonna 2005 hän karsiutui Helsingin MM-kisojen välierissä. Kauden lopussa hän oli IAAF:n yleisurheilufinaalissa seitsemäs. Seuraavana vuonna hän ylsi IAAF:n yleisurheilufinaalissa kolmanneksi. Vuonna 2007 Felicien saavutti Osakan MM- kilpailuissa hopeaa ajalla 12,49. Hän sijoittui lisäksi toiseksi Pan-Amerikan kisoissa ja neljänneksi IAAF:n yleisurheilufinaalissa. Berliinin MM- kilpailuissa 2009 hän oli kahdeksas ja saman vuoden yleisurheilufinaalissa viides. Dohan sisäratojen maailmanmestaruuskilpailuissa 2010 hän sai hopeaa 60 metrin aitajuoksussa ajalla 7,86. Seuraavan vuoden Daegun MM-kilpailuissa hän karsiutui välierissä. Felicien voitti Kanadan mestaruuden 100 metrin aitajuoksussa vuosina 2000, 2002–2007 ja 2009–2011. NCAA:n mestaruuden hän voitti 100 metrin aitajuoksussa 2002 ja 2003 sekä 60 metrin aitajuoksussa 2002. ==Henkilökohtaiset ennätykset== * 100 metrin juoksu: 11,78 (2003) * 100 metrin aitajuoksu: 12,46 (2004) ==Lähteet== * * Profiili Kanadan yleisurheiluliiton sivuilla (arkistoitu versio (archive.org)) ===Viitteet=== Luokka:Kanadalaiset pika-aitajuoksijat Luokka:Vuonna 1980 syntyneet Luokka:Elävät henkilöt
Palais Esterházy

Palais Esterházy on palatsimainen rakennus Wienissä, Itävallan pääkaupungissa. Se sijaitsee Wienin 1. kaupunginosassa eli Innere Stadtissa. Rakennus edustaa arkkitehtooniselta tyylisuunnaltaan barokkia. Palatsi on saanut nykyisen ulkoasunsa vuosina 1806–1820. Nimensä se on saanut maineikkaan unkarilaisen Esterházyn aatelissuvun mukaan. Luokka:Itävallan palatsit Luokka:Wienin rakennukset ja rakennelmat
Jo Schlesser

Jo Schlesser (18. toukokuuta 1928 Liouville, Ranska – 7. heinäkuuta 1968 Grand-Couronne, Ranska) oli ranskalainen kilpa-ajaja. Hän kuoli ajaessaan ensimmäistä kertaa Formula 1 -sarjassa Ranskan GP:ssä 1968. Ennen kohtalokasta Ranskan GP:tä Schlesser osallistui Formula 2 -luokassa 1966 ja 1967 Saksan Grand Prixeihin, jotka ajettiin F1:sten kanssa samaan aikaan. Honda palkkasi uuden RA302-autonsa rattiin paikallisen sankarin Schlesserin 1968 Ranskan GP:ksi. Kuitenkin jo kolmannella kierroksella hän kadotti autonsa pidon mutkassa ja törmäsi seinään poikittain. Magnesiumrunkoinen Honda, jonka tankki oli täynnä polttoainetta, räjähti liekkeihin, eikä Schlesserillä ollut toivoakaan jäädä henkiin. Kauden jälkeen Honda vetäytyi F1-sarjasta. Schlesserin ystävä, tuleva F1-tallipäällikö Guy Ligier nimesi kaikki autonsa alkamaan kirjainyhdistelmällä JS ystävänsä muistoksi. Schlesserin veljenpojasta Jean-Louis Schlesseristä tuli myöhemmin menestynyt kilpa- autoilija, joka ajoi Formula 1:ssä ja voitti Dakar-rallin. ==F1-kaudet, pisteet ja sijoitukset== Kausi Talli Auto Moottori 1 2 3 4 5 6 7 8 9 10 11 12 Sijoitus Pts. 1966 Matra Sports Matra MS5 (F2) Cosworth Straight-4 MON BEL FRA GBR NED GER 10 ITA USA MEX NC 0 1967 Ecurie Ford-France Matra MS5 (F2) Cosworth Straight-4 RSA MON NED BEL FRA GBR GER Kesk. CAN ITA USA MEX NC 0 1968 Honda Racing (France) Honda RA302 Honda V8 RSA ESP MON BEL NED FRA Kesk. GBR GER ITA CAN USA MEX NC 0 == Lähteet == Luokka:Formula 1 -autoilussa surmansa saaneet kuljettajat Luokka:Ranskalaiset Formula 1 -kuljettajat Luokka:Vuonna 1928 syntyneet Luokka:Vuonna 1968 kuolleet
Judenplatz

Judenplatz (Juutalaisaukio) on aukio Itävallan pääkaupungissa Wienissä. Se sijaitsee Wienin 1. kaupunginosassa eli Innere Stadtissa, lähellä Stephansdomia. Aukio oli Wienin juutalaisyhteisön pääaukio liki 500 vuoden ajan. Nykyisin se tunnetaan muun muassa sinne sijoitetusta itävaltalaisten holokaustin uhrien muistomerkistä, joka paljastettiin vuonna 2000 ja jonka suunnitteli brittiläinen Rachel Whiteread. Aukiolla on myös runoilija Gotthold Ephraim Lessingn patsas. Aukiota reunustavat Itävallan perustuslaillinen oikeus sekä hallinto-oikeus. ==Lähteet== * The Holocaust Memorial in Vienna Austria A short video about the monument at Judenplatz (in english) luokka:Aukiot Luokka:Wienin rakennukset ja rakennelmat
Palais Schönborn-Batthyány

Palais Schönborn-Batthyány on palatsimainen rakennus Itävallan pääkaupungissa Wienissä. Se sijaitsee Wienin 1. kaupunginosassa eli Innere Stadtissa. Palatsin on suunnitellut arkkitehti Johann Bernhard Fischer von Erlach, ja se edustaa arkkitehtonisesti barokin tyylisuuntaa. Palatsin rakennustyöt käynnistettiin vuonna 1699, ja ne saatiin päätökseen vuonna 1706. Sen rakennutti kreivi Adam Batthyány. Vuonna 1740 Batthyányn leski myi palatsin aateliselle Schönbornin perheelle. Luokka:Itävallan palatsit Luokka:Wienin rakennukset ja rakennelmat
Lou Pearlman

Louis Jay Pearlman (19. kesäkuuta 1954 Flushing, Queens, New York – 19. elokuuta 2016) oli yhdysvaltalainen musiikkituottaja. Pearlman kokosi Backstreet Boys -yhtyeen 1993 innostuttuaan New Kids on the Blockin saamasta suosiosta. Myös ’N Sync oli Pearlmanin kokoama yhtye. Pearlman pidätettiin kesäkuussa 2007 epäiltynä pyramidihuijauksen johtamisesta. Toukokuussa 2008 hänet todettiin syylliseksi muun muassa kavalluksiin, rahanpesuun ja tekaistuihin konkursseihin ja tuomittiin 25 vuodeksi vankeuteen.MTV3 Viihdeuutiset 22. toukokuuta 2008: Poikabändimoguli 25 vuodeksi vankilaan Hän kuoli vankilassa 19. elokuuta 2016. ==Lähteet== Luokka:Yhdysvaltalaiset musiikkituottajat Luokka:Talousrikoksista tuomitut henkilöt Luokka:Vuonna 1954 syntyneet Luokka:Vuonna 2016 kuolleet
Tokugawa Yoshinobu

Tokugawa Yoshinobu (, 28. lokakuuta 1837 Edo, Tokugawa-shōgunaatti – 22. tammikuuta 1913 Tokio, Japanin keisarikunta), myös Tokugawa Keiki sekä Hitotsubashi Keiki, oli Japanin viidestoista ja viimeinen Tokugawa-shōgun. Hänestä tuli shōgun vuonna 1866, mutta hän joutui luopumaan vallasta keisarin hyväksi Meiji-restauraatiossa 1867−1868. == Elämä == === Varhainen elämä === Yoshinobu syntyi 28. lokakuuta 1837 Miton daimion Tokugawa Nariakin seitsemänneksi pojaksi. Mito oli yksi Tokugawa-suvun haaroista, ja kaukaisessa yhteydessä shōgunin perimykseen. Keiki adoptoitiin Hitotsubashin sukuun. Hitotsubashi oli yksi Tokugawa kadettisuvuista ja yksi shōgunin perimykseen kuuluvista sukuhaaroista. Adoption kautta Keiki nousi asemaan, josta hän voisi kohota shōguniksi. Vuonna 1853 Matthew Perry saapui Japaniin mustien laivojensa kanssa ja vaati maata avaamaan rajansa. Shōgun Tokugawa Iesada kuoli 1858, ja Keiki asetettiin ehdolle hänen seuraajakseen. Miton vastustajat onnistuivat estämään Keikin pyrkimykset ja shōguniksi valittiin alaikäinen Tokugawa Iemochi. Keiki sekä hänen perheensä ja tukijansa asetettiin vuoteen 1862 kestäneeseen kotiarestiin. Hänet nimitettiin samana vuonna nuoren shōgunin holhoojaksi. === Viimeinen shōgun === Keiki nujersi vuonna 1864 kapinoivan Chōshūn joukot. Kesällä 1866 Keiki johti bakufun joukot rangaistusretkelle Chōshūhun, mutta retki epäonnistui. Keiki käytti Iemochin kuolemaa taistelusta vetäytymisen tekosyynä.Kure: Sotaisat samurait, s. 138 Keikistä tuli shōgun vuonna 1866. Shōguniksi nousun yhteydessä hän vaihtoi nimekseen Yoshinobu. Hän luopui vallasta 1867, mutta oletti saavansa johtavan asemansa takaisin, kun hallintoa uudistettaisiin. Vastustajat kuitenkin toimivat ennen uudistusten toteuttamista. Uudistuksia vaativat Chōshūn ja Satsuman samurait valtasivat Kioton palatsin 3. tammikuuta 1868 ja julistivat keisarillisen vallan palaututetuksi. Tätä seurasi Boshin-sotana tunnettu lyhyt sisällissota. Keisarilliset joukot valtasivat Edon, ja Keiki antautui. Vallan siirtymistä shōgunaatilta keisarille kutsutaan Meiji-restauraatioksi. Antautumisensa jälkeen Yoshinobu määrättiin kotiarestiin Mitoon. Vuonna 1902 Yoshinobulle myönnettiin prinssin (kōshaku) arvo. Tokugawa Yoshinobu menehtyi Tokiossa 22. marraskuuta 1913. == Lähteet == * === Viitteet === == Aiheesta muualla == * National Diet Library: Tokugawa Yoshinobu * Encyclopedia Britannica: Tokugawa Yoshinobu Luokka:Tokugawa-suvun shōgunit Luokka:Vuonna 1837 syntyneet Luokka:Vuonna 1913 kuolleet
Sogne (täsmennyssivu)

Sogne voi tarkoittaa: *Norjan kunta Länsi-Agderin läänissä, katso Søgne *Sognevuonoa
Mozart-kuula

Mozart-kuula () on pallon muotoinen suklaakonvehti, jonka kermainen sisus on pistaasi- ja mantelimarsipaania. Säveltäjä Wolfgang Amadeus Mozartin mukaan nimetyssä konvehdissa kuori on tummaa suklaata. Mozart-kuulan loi Paul Fürst vuonna 1890 Mozartin syntymäkaupungissa Salzburgissa sata vuotta Mozartin kuoleman jälkeen. Nykyään useat konditoriat valmistavat samantyyppisiä kuulia. Vain alkuperäinen tekijä Cafe-Konditorei Fürst GmbH saa kutsua tuotettaan "alkuperäiseksi" (original). Paul Fürstin perustama tehdas Salzburgissa valmisti "Echte Salzburg Mozartkugeln", aitoja Mozart-kuulia vuodesta 1890, mutta valmistus päättyi vuoden 2024 lopulla, kun Salzburg Schokolade meni konkurssiin. Salzburg Schokoladen omistaja Mondelez International jatkanee valmistusta toisaalla. Saksalainen valmistaja Reber tuottaa eniten Mozart- kuulia maailmassa, noin puoli miljoonaa kuulaa päivässä. Salzburgin Mirabell -brändi on kuitenkin ainoa, joka saa valmistaa täysin pyöreitä Mozart-kuulia. Muiden tuotemerkkien kuulissa on oltava litteä sivu. Lisäksi ainoastaan itävaltalaiset tuottajat saavat käyttää ”Mozarkugeln”-nimeä. Siten esimerkiksi Reber joutuu käyttämään nimeä ”Mozart-Kugeln”. Mirabell-nimellä on valmistettu myös kolikon muotoisia Mozart-konvehteja. == Lähteet == ==Aiheesta muualla== *Café Konditorei Fürst Salzburg Luokka:Suklaamakeiset Luokka:Salzburgin historia
Malalai Joya

Malalai Joya (s. 25. huhtikuuta 1979) on afganistanilainen poliitikko, aktivisti ja kirjailija. Hän on tunnettu suorapuheisuudestaan ja naisten oikeuksien puolustamisesta. Hän on joutunut kohtaamaan ankaraa vastustusta vanhoillisten taholta ja kärsimään muun muassa fyysisistä hyökkäyksistä. 21. toukokuuta 2007 parlamentti äänesti hänet pois parlamentista. Joya on arvostellut ankarin sanoin parlamenttia ja verrannut sitä eläinsuojaan. Joya on aiemmin syyttänyt vaikutusvaltaisia entisiä sotaherroja rikollisiksi, mikä nosti hänet vuonna 2003 julkisuuteen. Hän on joutunut neljä kertaa murhayrityksen kohteeksi. Hän on myös sanonut ettei Talibanin kaataminen parantanut naisten asemaa Afganistanissa eikä tuonut sinne demokratiaa. Hamid Karzain hallinto on hänen mukaansa täynnä sotaherroja ja fundamentalisteja. Hän on sanonut Naton miehityksen vain vahvistavan sotaherrojen asemaa ja palvelevan Yhdysvaltain strategisia etuja alueella. Vuoona 2010 Time-lehti valitsi Joyan maailman sadan vaikutusvaltaisimman ihmisen listalleen. Vuonna 2011 The Guardian valitsi hänet "Top 100 women: activists and campaigners" -listaansa. Kabulin Talibaanille kaatumisen jälkeen (15.8.2021) julkaisi Facebook-sivulleen videon Kabulista ja sanoi jatkavansa taistelua Afganistanissa. Myöhemmin hän sai perheineen poliittisen turvapaikan Espanjasta. ==Lähteet== == Aiheesta muualla == * Malalai Joya Luokka:Afganistanilaiset poliitikot Luokka:Vuonna 1979 syntyneet Luokka:Elävät henkilöt
Rautamies (vuoden 1994 animaatiosarja)

Rautamies () on yhdysvaltalainen animaatiosarja, joka alkoi 24. syyskuuta 1994. Sarjaa ei varsinaisesti esitetty tietyllä kanavalla vaan sitä esitettiin Syndikoinnin kautta. Sarja perustui Marvel Comicsin sankariin Rautamieheen, joka kertoo Tony Stark nimisestä miljonääristä ja tehtailijasta, jota pakotetaan tekemään teräshaarniska, jolla Mandariini voisi valloittaa maailman. Stark kuitenkin hyökkää Mandariinin kimppuun saatuaan haarniskan valmiiksi, tämän myötä Tony Starkista tulee Rautamies. Sarja kesti kahden tuotantokauden verran vuoteen 1996 asti. Suomessa sarjaa esitti MTV3 vuonna 1998. Yhdysvalloissa sarjan ensimmäinen tuotantokausi sai paljon kritiikkiä, joka kohdistui lähinnä Ron Friedmaniin, joka käsikirjoitti kaikki ensimmäisen kauden jaksot. Toiselle tuotantokadelle tehtiin merkittäviä muutoksia ja sarja sai aivan toisenlaisen kokonaisuuden. ==Sarjan kulku== Sarjan ensimmäinen tuotantokausi esitteli tehtaan omistaja Tony Starkin, joka taisteli Rautamiehenä Mandariinia ja hänen kätyreitään vastaan, jotka yrittivät kaikin keinoin valloittaa maailman. Sarjassa Mandariini haluaa varastaa Starkin teknologiaa ja Rautamiehen asun, ja hän lähettää erilaisia vihollisia Rautamiehen ja Starkin perään. Rautamiehen apuna puolestaan on ajoittain muita sankareita, kuten Sotakone, Hämähäkkinainen ja Haukansilmä. Ensimmäinen tuotantokausi käsittää suurimmaksi osaksi yksittäisiä jaksoja, jotka eivät mitenkään viittaa tuleviin tai edellisiin jaksoihin. Rautamiehen jaksot kuten "The Grim Reaper Wears a Teflon Coat" ja "Rejoice! I am Ultimo, Thy Deliverer" olivat otsikoiltaan samoja joita Stan Lee käytti 1960-luvun sarjakuvissa, mutta sarjan käsikirjoittaja Ron Friedman muutti tarinoita huomattavasti, toisin kuin muissa Marveliin perustuvissa animaatiosarjoissa. Lähimmäksi sarjakuvalle uskollisena pysyi kaksiosainen jakso "Origin of Iron Man". ==Äänirooleissa== ==Jaksot== ===1. kausi=== #And the Sea Shall Give Up Its Dead #Rejoice! I am Ultimo, Thy Deliverer #Data In, Chaos Out #Silence My Companion, Death My Destination #The Grim Reaper Wears a Teflon Coat #Enemy Without, Enemy Within #Origin of the Mandarin #The Defection of Hawkeye #Iron Man to the Second Power, osa 1 #Iron Man to the Second Power, osa 2 #Origin of Iron Man, osa 1 #Origin of Iron Man, osa 2 #The Wedding of Iron Man ===2. kausi=== #The Beast Within #Fire and Rain #Cell of Iron #Not Far From the Tree #Beauty Knows No Pain #Iron Man, On the Inside #Distant Boundaries #The Armor Wars, osa 1 #The Armor Wars, osa 2 #Empowered #Hulk Buster #Hands of the Mandarin, osa 1 #Hands of the Mandarin, osa 2 == Lähteet == * Marvel Animation Age Presents: Iron Man * DRG4´s Iron Man the Animated Series Page (linkki vie Googlen hakusivulle, josta pääsee kyseiselle sivulle, koska suora linkki sivustolle ei toimi)] Luokka:Marvel-animaatiouniversumi Luokka:1990-luvun piirrossarjat Luokka:Yhdysvaltalaiset animaatiosarjat
Pas-de-Calais

Pas-de-Calais [] on Ranskan departementti numero 62. Se sijaitsee Pohjois- Ranskassa Englannin kanaalin rannalla Hauts-de-Francen suuralueella. Departementti on pinta-alaltaan 6 671 neliökilometriä ja siellä on 1 453 390 asukasta (vuonna 2006). Pas-de-Calais’n pääkaupunki on Arras. Pas-de-Calais on jaettu edelleen seitsemään arrondissementtiin, 77 kantoniin ja 894 kuntaan. Ennen vuotta 2016 alue kuului Hauts-de-Francen sijasta pienempään Nord-Pas-de- Calais’n hallintoalueeseen, ja historiallinen nimitys elää vielä vahvana ihmisten mielissä. Pas-de-Calais oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostettiin Boulonnais’n, Ponthieun and Artois’n provinsseista. == Katso myös == * Luettelo Pas-de-Calais’n kunnista * Calais * Kanaalitunneli * Operaatio Fortitude == Lähteet == == Aiheesta muualla == * Pas-de-Calais’n departementin kotisivut *
Nurmon ruokatehdas

thumb|Atrian ruokatehdas Seinäjoella. Nurmon ruokatehdas on Atrian (aikaisemmin Itikka-Lihapolar) perustama suurteurastamo Seinäjoen pohjoispuolella Nurmossa. Päätös sen rakentamisesta syntyi, kun Tuottajain lihakeskuskunta oli perustettu muodostamaan Valion kaltainen valtakunnallinen tuottajajärjestö. Tarve Nurmon ruokatehtaan perustamiseen syntyi, kun Tuottajain lihakeskuskunnan suunnitelmissa oli jalostaa liha Etelä-Suomessa, jolloin muu Suomi olisi jäänyt pelkästään alkutuottaja-alueeksi. Nurmon ruokatehtaan perustamispäätös hajotti Tuottajain lihakeskuskunnan, koska muodostuneessa tilanteessa Lounais-Suomen Osuusteurastamo ja Itikka-Lihapolar ajautuivat kilpailutilanteeseen keskenään. Nurmon ruokatehtaan suuri automaattivarasto ja logistiikka ovat eurooppalaista huipputasoa. Korkea varasto kykenee automaattipakkaamaan kaikki tuotetut lihatuotteet vähittäiskaupan elintarvikelaatikkoon nopeasti 2018 Nurmon ruokatehtaan yhteyteen valmistui kuudenn megawatin aurinkopuisto, jonka 24 000 aurinkopaneelia vastaavat yhdeksän jalkapallokentän alaa. Se tuottaa noin viisi prosenttia tehtaan kuluttamasta sähköstä. Investointi oli lähes 7 miljoonaa euroa ja takaisinmaksuaika on noin 10 vuotta.https://yle.fi/uutiset/3-9717026https://www.tekniikkatalous.fi/tekniikka/energia/nurmoon- nousee-megaluokan-aurinkovoimala-24-000-paneelia-tuottaa-6-mw-6719690 ==Lähteet== ==Aiheesta muualla== *Viikko Pellervo Atria otti tavaranpyörityksen hallintaan *Talouselämä Piiskaa tuli, lihatalot paransivat Luokka:Suomen elintarviketeollisuus Luokka:Teurastamot Luokka:Seinäjoen rakennukset ja rakennelmat Luokka:Nurmo
Seine-Maritime

Seine-Maritime on Ranskan departementti numero 76. Se sijaitsee Pohjois- Ranskassa Englannin kanaalin rannalla Ylä-Normandian hallintoalueella. Departementti on pinta-alaltaan 6 278 neliökilometriä, ja siellä on 1 243 830 asukasta (2006). Seine-Maritimen pääkaupunki on Rouen. Le Havre on tärkeä satamakaupunki. Seine-Maritime on jaettu edelleen kolmeen arrondissementtiin, 35 kantoniin ja 710 kuntaan. Seine-Inférieure oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostettiin osasta Normandian provinssia. Vuonna 1951 departementin nimeksi vaihdettiin Seine-Maritime. == Katso myös == * Luettelo Seine-Maritimen kunnista * Dieppen maihinnousu * Seine == Lähteet == == Aiheesta muualla == * Seine-Maritime-departementin kotisivut *
Viikin kirkko

Viikin kirkko on vuonna 2005 käyttöönsä vihitty puinen kirkkorakennus Viikin kaupunginosassa Helsingissä. Kirkon suunnittelusta vastasi arkkitehti Samuli Miettinen helsinkiläisestä Arkkitehtitoimisto JKMM:stä. Rakennus on esimerkki nykyaikaisesta suomalaisesta puuarkkitehtuurista, ja rakentamisessa on suosittu suomalaisia materiaaleja. Kirkkosalin julkisivu on toteutettu kaksinkertaisella paanutuksella. Kirkko kuuluu Malmin seurakuntaan. Se sijaitsee Viikissä Latokartanon osa-alueella, osoiteessa Agronominkatu 5. Viikki Church in Latokartano, Viikki, Helsinki, Finland, 2022 July - 2.jpg|Julkisivua etelästä Viikki church-Helsinki4.jpg|Kirkkosali Viikki church-Helsinki5.jpg|Kastemalja == Lähteet == == Aiheesta muualla == * Kirkkoesittelyt – Viikin kirkko * Malmin seurakunnan tapahtumasivut * Japanilainen arkkitehti kokosi teokset suomalaisista puukirkoista (8/2013) (hs.fi) Luokka:Helsingin kirkot Luokka:Suomen puukirkot Kirkko
Meilahden kirkko

Meilahden kirkko, toiselta nimeltään Laupiaan samarialaisen kirkko () on Markus Tavion suunnittelema, 7. helmikuuta 1954 käyttöön vihitty Töölön seurakunnan keltatiilinen kirkkorakennus Meilahdessa Helsingissä. Kirkkorakennukseen sijoittuu Töölön seurakunnan kaksi kirkkoa: Meilahden kirkko ja Tuomaankirkko. Kirkon osoite on Pihlajatie 16. Meilahden kirkko oli aikaisemmin Töölön seurakuntaan vuonna 2019 yhdistetyn Meilahden seurakunnan kirkko. Kirkon pienempi kirkkosali oli vuoteen 2009 asti Meilahden ruotsinkielisen seurakunnan kirkko nimeltään Tomas kyrka. Sen jälkeen Tomas kyrka kuului ruotsinkieliselle Johanneksen seurakunnalle, joka luopui kirkosta vuonna 2014. Tuolloin pieni kirkkosali palautui Meilahden seurakunnalle ja sai nimekseen Tuomaankirkko. thumb|left|250px|Tuomaankirkon kirkkosalin ulkoseinässä on Armas Tirrosen reliefi Laupias samarialainen. Kirkossa tehtiin peruskorjaus 1997. Toinen kirkon kelloista oli alkujaan suunniteltu Viipurin tuomiokirkkoon, mutta sitä ei ehditty asentaa ennen Karjalan luovutusta Neuvostoliitolle. Kello, jossa lukee Pro Viburgo, evakuoitiin ja lahjoitettiin Meilahden kirkolle. Paavo Tynell on suunnitellut alttarikyntteliköt, kastemaljan ja orjantappuralamput, ja ne on valmistanut Tynellin johtama Taito Oy. Kirkossa on myös kastemalja, jota pidetään Rafael Blomstedtin suunnittelemana. Se on alun perin 1920-luvulla ollut Pasilan puukirkossa. Ehtoolliskaluston on suunnitellut Bertel Gardberg. Kirkossa on Marcussen & Sønin 40-äänikertaiset urut, jotka on asennettu 1959. Matalamman Tuomaankirkon kirkkosalin seinässä on Armas Tirrosen keraaminen reliefi Laupias samarialainen (1954), jossa samarialainen kumartuu kärsivän puoleen. Taustalla on Pyhästä kolminaisuudesta muistuttava aaltoileva sädekuvio. == Lähteet == == Aiheesta muualla == * Luokka:Helsingin kirkot Luokka:Meilahti Luokka:Suomen kivikirkot Luokka:Helsingin suojellut rakennukset Luokka:Valtakunnallisesti merkittävät rakennetut kulttuuriympäristöt Suomessa
Vuorenmaa

thumb|250px|Yhdystie 2101 Vuorenmaalla syyskuussa 2013. Vuorenmaa on Satakunnassa, Säkylässä entisen Köyliön kunnan alueella sijaitseva noin 400 asukkaan kylä. ==Yleistä== Vuorenmaa valittiin Satakunnan vuoden kyläksi teemalla Kylä elinkeinojen kehittäjänä vuonna 1996. Vuorenmaa on aikoinaan perustettu soiden päälle ja tänäkin päivänä turvetuotanto on merkittävä työllistäjä. Vuorenmaassa toimi kaksiopettajainen kyläkoulu, jossa oli noin 30 oppilasta. Koulun yhteydessä toimi myös esikoulu. Koulu lakkautettiin vuonna 2011. ==Tapahtumia== Elokuun viimeisenä sunnuntaina pidettävä Tuotetori ja muutaman vuoden välein järjestettävä suosählyturnaus, turvenuijaturnaus. ==Lähteet== *www.koylio.fi * ==Aiheesta muualla== *Vuorenmaan kylän kotisivut Luokka:Köyliön kylät Luokka:Satakunnan vuoden kylät
Mentuhotep I

Mentuhotep I oli paikallinen egyptiläinen prinssi Thebassa ensimmäisen välikauden aikana. Hänestä tuli ensimmäinen laajalti tunnustettu 11. dynastian hallitsija omaksuttuaan "Ylä-Egyptin ylimmäisen hallitsijan" arvonimen. Myöhemmin hän julisti itsensä koko Egyptin kuninkaaksi. Hänet nimetään Thutmosis III:n kuninkaiden luettelossa Karnakin Esivanhempien salissa. Hän oli myös seuraajansa Intef I:n isä. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
7 Seconds (elokuva)

7 Seconds (televisioesityksessä suomeksi myös nimellä 7 Seconds – tulikuuma saalis) on vuonna 2005 tehty toimintaelokuva. Elokuvan on ohjannut Simon Fellows ja käsikirjoittanut Martin Wheeler. ==Juoni== Elokuva kertoo Jack Tuliverista, joka on koonnut entisistä erikoisjoukkojen sotilaista ryhmän, jonka kanssa he ryöstävät 20 miljoonaa romanialaisten kasinoiden rahoja. Alku näyttää lupaavalta ja kaikki menee suunnitelmien mukaan, kunnes paikalle tulee toinen ryhmä tarkoituksenaan ryöstää saalis Tuliverilta ja hänen ryhmältään. Alkaa armoton tulitaistelu, jonka aikana käy ilmi kohtalokas petos ja koko Tuliverin ryhmä tapetaan kadulle. Tuliver pystyy kuitenkin pakenemaan käyttäen ihmiskilpenään sotilaspoliisi kersantti Andersia. Hänellä on myös mukanaan salaperäinen laukku, jota moni vaikuttaa havittelevan. == Näyttelijät == Luokka:Vuoden 2005 yhdysvaltalaiset elokuvat Luokka:Yhdysvaltalaiset toimintatrillerit Luokka:Suoraan videolle julkaistut elokuvat Luokka:Simon Fellowsin ohjaamat elokuvat
François Guise

thumb|François Guise. François Guise (oik. François I de Lorraine, Guisen herttua; 24. helmikuuta 1519 Bar-le-Duc, Meuse – 24. helmikuuta 1563 Orléans) oli kyvykäs ranskalainen kenraali ja poliitikko. Hän johti Ranskan armeijoita italialaissotien loppuvaiheessa ja oli katolisten tärkeimpiä johtajia Ranskan uskonsotien puhjetessa. Hän sytytti sodat järjestämällä vuonna 1562 Wassyn verilöylyn, jonka vuoksi hugenotit murhasivat hänet seuraavana vuonna. Guise sai mainetta italialaissodissa johdettuaan menestyksellisesti Metzin puolustusta keisari Kaarle V:n armeijaa vastaan vuonna 1552 ja lyötyään keisarilliset Rentyn taistelussa vuonna 1554. Vuosina 1557–1559 hän johti Ranskan armeijaa sen sotiessa Espanjan Alankomaissa, ja valtasi muun muassa Calais’n englantilaisilta vuonna 1558. Guisen vanhempi sisar Maria Guise oli mennyt naimisiin Skotlannin kuninkaan Jaakko V:n kanssa vuonna 1538. Heidän tyttärensä oli Maria Stuart, jonka aviomiehestä tuli Ranskan kuningas Frans II vuonna 1559. Tämä nosti Guisen ja hänen veljensä, kardinaali Charles Guisen, korkeaan asemaan Ranskan hovissa, ja heitä voisikin pitää maan todellisina hallitsijoina. Lapsesta asti heikko Frans kuitenkin kuoli jo joulukuussa 1560, ja uuden kuninkaan, 10-vuotiaan Kaarle IX:n noustessa valtaan Guisen veljekset menettivät aikaisemman asemansa, koska uuden kuninkaan äiti ja todellinen hallitsija Katariina de’ Medici ei luottanut heihin. Kun Katariina de’ Medici alkoi suosia hugenotteja hallinnossaan, tiivistyivät katolisten riitaiset rivit ja Guise nousi yhdeksi kolmesta johtajasta. Katolisten valmistellessa toimia hugenotteja vastaan tapahtui 1. maaliskuuta 1562 Wassyn verilöyly, jossa Guisen miehet tappoivat jumalanpalveluksessa olleita hugenotteja. Tämä sytytti Ranskan uskonsodat. Guise johti katolisia sodassa: hän valtasi hugenoteilta Rouenin, ja oli valmistelemassa Orléansin valtausta, kun kostona Wassyn tapahtumista hugenotit murhasivat hänet pistoolilla helmikuussa 1563. == Lähteet == * Luokka:Ranskalaiset kenraalit Luokka:Ranskalaiset henkirikosten uhrit Luokka:Ranskalaiset herttuat Luokka:Vuonna 1519 syntyneet Luokka:Vuonna 1563 kuolleet
Domino (elokuva)

Domino on vuonna 2005 tehty toimintaelokuva. Elokuva perustuu Domino Harveyn elämään ja ohjaaja Tony Scott oli hänen ystävänsä ja suuri ihailija. Elokuva kertoo Domino Harveystä, joka syntyi rikkaassa perheessä ja työskenteli valokuvamallina. Luulisi hänen olleen tyytyväinen elämäänsä, mutta jotakin häneltä mielestään puuttui. Niinpä Domino ryhtyi palkkionmetsästäjäksi. Hän löysi samanhenkisen ryhmän ja heistä tuli uusi perhe Dominolle. Mutta raju elämäntapa aiheutti aikaisen kuoleman hänelle ja hän kuoli jo 35-vuotiaana. Elokuva on kuvaus Domino Harveyn elämästä, alusta loppuun. Domino tuotti avausviikonloppunaan noin 4 670 000 dollaria. Yhteensä elokuva tuotti maailmanlaajuisesti noin 22,9 miljoona. == Näyttelijät == Lähde: Viitattu 3.11.2021. == Lähteet == == Aiheesta muualla == === Arvostelut === * Luokka:Yhdysvaltalaiset toimintaelokuvat Luokka:Ranskalaiset toimintaelokuvat Luokka:Brittiläiset toimintaelokuvat Luokka:Tony Scottin ohjaamat elokuvat Luokka:Vuoden 2005 yhdysvaltalaiset elokuvat Luokka:Vuoden 2005 ranskalaiset elokuvat Luokka:Vuoden 2005 brittiläiset elokuvat
Bacon

Bacon on englanninkielinen sukunimi, joka on ollut muun muassa seuraavilla henkilöillä: * Charles Bacon (1883–1968), yhdysvaltalainen juoksija * Daniel Bacon (s. 1970), englantilainen näyttelijä * Delia Bacon (1811–1859), yhdysvaltalainen kirjailija * Francis Bacon (1561–1626), englantilainen filosofi, kirjailija ja valtiomies * Francis Bacon (1909–1992), irlantilainen taidemaalari * Francis Thomas Bacon (1904–1992), brittiläinen insinööri, polttokennon kehittäjä * Henry Bacon (1957–2022), suomalainen elokuva- ja televisiotieteen professori * Henry Bacon (1866–1924), yhdysvaltalainen arkkitehti * Irving Bacon (1893–1965), yhdysvaltalainen näyttelijä * Jim Bacon (1950–2004), australialainen työväenpuolueen poliitikko * Kevin Bacon (s. 1958), yhdysvaltalainen näyttelijä * Nicholas Bacon (1510–1579), englantilainen hovimies * Robert Bacon (1860–1919), Yhdysvaltojen ulkoministeri * Roger Bacon (1214–1294), englantilainen fransiskaanimunkki ja filosofi * Stanley Bacon (1885–1952), brittiläinen painija
Bandi

Bandi voi viitata seuraaviin asioihin: * Bandin kieli * Bandit, etninen ryhmä * Bandi, pohjoiskorealaisen kirjailijan käyttämä salanimi * Bandi, joki Intiassa
Datum

Datum (lat.) voi viitata seuraaviin: * datum, tietoteorian käsite, annettu, * datumi, geodesiassa käytetty vertausjärjestelmä.
Égalité

Égalité tarkoittaa seuraavia: * Louis Philippe Joseph (1747–1793), tunnetaan viimeisinä vuosinaan myös nimellä Philippe Égalité, ranskalaisen prinssi * tasa-arvo (), ihmisten yhtäläinen arvo yksilöinä ja yhteiskunnan jäseninä.
Folklore

Folklore tai Folk-Lore voi viitata esimerkiksi seuraaviin asioihin: ==Kansanperinne== * kansanperinne, engl. folklore * folkloristiikka, kansanperinteen tutkimus * folklorismi, kansatieteen käsite ==Musiikki== * Folklore Suomi Finland, kansantanssi- ja kansanmusiikkialan järjestö * Folklore, Nelly Furtadon albumi * Folklore, Taylor Swiftin albumi * Folklore: The Long Pond Studio Sessions, Taylor Swiftin livealbumi ja videojulkaisu * Folk-Lore, Cruachanin albumi * Folklore, 16 Horsepower:n albumi * ”Folklore”, Hüsker Dün kappale ==Media== * Folklore, HBO Asian televisiosarja * Folklore, Playstation-videopeli
Augeias

Augeias ( ’loistava’) oli kreikkalaisessa mytologiassa Eliin kuningas. Eri lähteissä hänen mainittiin olevan HelioksenApollodoros: Bibliotheke ('Kirjasto') 2.5.5 (engl. käännös). ja NausidamenHyginus: Fabulae xiv (engl. käännös). tai EleioksenPausanias: Periegesis tes Hellados ('Kreikan kuvaus') 5.1.9 (engl. käännös). poika. Isäksi mainitaan myös Poseidon ja Forbas. Augeias oli myös yksi argonauteista. Augeiaalla oli pojat Agasthenes,Pausanias: Periegesis tes Hellados ('Kreikan kuvaus') 5.3.3 (engl. käännös). Fyleus ja Eurytos.Diodoros Sisilialainen: Historian kirjasto iv:33.1-4 (engl. käännös). Lisäksi hänellä oli tyttäret EpikasteApollodoros: Bibliotheke ('Kirjasto') 2.7.8 (engl. käännös). ja Agamede.Hyginus: Fabulae clvii (engl. käännös). == Herakleen viides urotyö: Augeiaan tallit == Augeias tunnetaan parhaiten Herakleen viidennestä urotyöstä. Eurystheus käski Herakleen puhdistaa Augeiaan tallit yksinään yhdessä päivässä. Kun neljä ensimmäistä tehtävää olivat Eurystheuksen tarkoituksista huolimatta tuottaneet Herakleelle ihmisten silmissä silkkaa kunniaa, saisi lannanluonti tämän arvostuksen varmastikin laskemaan. Kun talleissa oleileva karja oli Augeiaan saama taivaallinen lahja, se oli immuuni taudeille ja tuli toimeen vähälläkin huolenpidolla, ja siksi talleihin oli kertynyt vuosien saatossa suunnattomat määrät lantaa.Diodoros Sisilialainen: Historian kirjasto iv:13.3 (engl. käännös). Herakles hoiti tehtävän kääntämällä Alfeios- ja Peneiosjoen kulkemaan tallien läpi, niin että ne veivät lannat mennessään. Augeias oli luvannut Herakleelle palkkioksi kymmenyksen karjastaan mutta ei pitänyt sanaansa. Herakles kävi sittemmin kaksikin kertaa hänen kimppuunsa tästä hyvästä. Jälkimmäisellä kerralla Herakles tappoi hänet ja nosti kuninkaaksi pojan Fyleuksen, joka oli aiemmin todistanut isälleen, että Herakleen vaatimus oli oikeutettu, ja joutunut karkotetuksi tämän mukana. Urotyön onnistumisesta seurannut ilo jäi kuitenkin lyhytaikaiseksi: Eurystheus hylkäsi suorituksen, koska Herakles oli tehnyt työn palkkaa vastaan. Käytettäessä Augeiaan talleja vertauskuvana tarkoitetaan asiaa, joka on jätetty hoitamatta ja joka on siten ajan kuluessa jäänyt sotkun peittoon. == Lähteet == Luokka:Argonautit Luokka:Eliin kuninkaat Luokka:Herakleen urotyöt
Ivar Heikel

Ivar August Heikel (16. tammikuuta 1861 Uusikaarlepyy – 8. lokakuuta 1952 Helsinki) oli suomalainen antiikintutkija (filologi) ja Helsingin yliopiston klassisen kreikan kielen ja kirjallisuuden professori, joka toimi myös Helsingin yliopiston rehtorina. ==Henkilöhistoria== Heikelin vanhemmat olivat pitäjänapulainen, varapastori August Heikel ja Aurora Emilia von Knorring ja puoliso vuodesta 1894 Hildur Ingeborg Landén. Hän pääsi ylioppilaaksi Vaasan lyseosta 1878 ja opiskeli sitten Helsingin yliopistossa valmistuen filosofian kandidaatiksi 1883 ja lisensiaatiksi 1885. Filosofian tohtoriksi hän väitteli 1886. Heikel toimi yliopiston kreikkalaisen kirjallisuuden professorina 1888–1926 sekä yliopiston rehtorina kahteen otteeseen 1907–1911 ja 1920–1922. Hän toimi myös opettajana useissa eri kouluissa 1880-luvulta 1930-luvulle. Heikel oli pappissäädyn jäsen säätyvaltiopäivillä 1904 ja 1905 ja kirkollikokouksen edustaja 1913 ja 1918. ==Julkaisuja== Heikel julkaisi useita tieto- ja sanakirjoja sekä suomeksi, ruotsiksi että saksaksi: * Filologins studium vid Åbo Universitetet, 1894 * Eusebius Werke I, 1902 * Sosialismi, 1907 * Eusebius Werke VI, 1913 * Platon, 1919 * Retorik, 1923 * J. L. Runeberg, 1926 * De kristna och den antiska hegendomen, 1927 * Lyhyt ruotsin kielioppi, 1928, 1930 * Ruotsinkielen oppijakso I-II, 1929 * Stilistik, 1929 (suomennettu) * Kortfattad latinsk-svensk ordbok, 1932 * Grekisk-svensk ordbok til Nya Testamentet, 1934 (Anton Fridrichsenin kanssa) * Latinalais- suomalainen sanakirja, 1935 * Helsingin yliopisto 1640–1940, 1940 * Minnen från min levnad I–III, 1945–1947 Heikel myös käänsi useita teoksia sekä suomeksi että ruotsiksi, kuten Eusebioksen kirkkohistorian. == Lähteet == * * ===Viitteet=== Luokka:Suomalaiset antiikintutkijat Luokka:Keisarillisen Aleksanterin-Yliopiston professorit Luokka:Helsingin yliopiston professorit Luokka:Suomalaiset professorit Luokka:Keisarillisen Aleksanterin-Yliopiston rehtorit Luokka:Helsingin yliopiston rehtorit Luokka:Suomalaiset opettajat Luokka:Suomalaiset tietokirjailijat Luokka:Suomalaiset kielenkääntäjät Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1861 syntyneet Luokka:Vuonna 1952 kuolleet
Dermot Smurfit

Dermot F. Smurfit (s. 8. lokakuuta 1944) on irlantilainen sijoittaja. Hänellä on takana neljänkymmenen vuoden ura perheen yhtiössä Jefferson Smurfitissa ennen irtautumistaan yhtiöstä. Hän on pääosakkaana sijoitusyhtiössä, jonka omistama yritys Powerflute Ltd omistaa Kuopion Sorsasalossa sijaitsevan Savon Sellu Oy:n (ent. Powerflute)http://www.talouselama.fi/doc.te?f_id=654977 , Lieksassa Pankakoskella sijaitsevan Pankaboard Oy:n kartonkitehtaan http://www.talouselama.fi/doc.te?f_id=987358 sekä saksalaisen Scheufelenin paperitehtaan. ==Lähteet== ==Aiheesta muualla== * Dermot Smurfitin profiili forbes.comissa Luokka:Irlantilaiset liikemiehet Luokka:Vuonna 1944 syntyneet Luokka:Elävät henkilöt
Luettelo kerettiläisinä poltetuista ihmisistä

Tämä on luettelo ihmisistä, jotka eri uskonnolliset ryhmät ovat polttaneet kerettiläisinä. ==Katolisen kirkon tai sen vaikutuspiiriin kuuluneiden valtioiden kerettiläisinä polttamat henkilöt== * Gerard Segarelli († 1300) * Maifreda da Pirovano († 1300) * Andrea Saramiti († 1300) * Dolcino († 1307) * Margherita († 1307) * Longino († 1307) * Marguerite Porete († 1310) * Jacques de Molay (1243–1314) * Francesco da Pistoia († 1337) * Lorenzo Gherardi († 1337) * Bartolomeo Greco († 1337) * Bartolomeo da Bucciano († 1337) * Antonio Bevilacqua († 1337) * William Sawtre († 1401) * John Badby († 1410) * Jan Hus (1371–1415) * Jeremias Prahalainen (1365–1416) * Jeanne d'Arc (1412–1431) * Joshua Weißöck (1488–1498) * Jean Vallière († 1523) * Hendrik Voes († 1523) * Jan van Essen († 1523) * Jan de Bakker († 1525) * Wendelmoet Claesdochter († 1527) * Michael Sattler († 1527) * Patrick Hamilton († 1528) * Balthasar Hubmaier (1485–1528) * George Blaurock (1491–1529) * Hans Langegger († 1529) * Giovanni Milanese († 1530) * William Tyndale (1490–1536) * John Frith (1503–1533) * Jakob Hutter († 1536) * Francisco de San Roman († 1540) * Giandomenico dell' Aquila († 1542) * George Wishart (1513–1546) * John Rogers († 1555) * Rowland Taylor († 1555) * John Hooper († 1555) * Patrick Pakingham († 1555) * Hugh Latimer (1485–1555) * Nicholas Ridley (1500–1555) * Bartolomeo Hector († 1555) * Paolo Rappi († 1555) * Vernon Giovanni († 1555) * Labori Antonio († 1555) * John Bradford († 1555) * Thomas Cranmer (1489–1556) * Pomponio Angerio († 1556) * Nicola Sartonio († 1557) * Gioffredo Varaglia († 1558) * Gisberto di Milanuccio († 1558) * Francesco Cartone († 1558) * Antonio di Colella († 1559) * Antonio Gesualdi († 1559) * Giacomo Bonello († 1560) * Mermetto Savoiardo († 1560) * Dionigi di Cola († 1560) * Gian Pascali di Cuneo († 1560) * Bernardino Conte († 1560) * Giorgio Olivetto († 1567) * Luca di Faenza († 1568) * Thomas Szük (1522–1568) * Bartolomeo Bartoccio († 1569) * Dirk Willems († 1569) * Arnaldo di Santo Zeno († 1570) * Alessandro di Giacomo († 1574) * Benedetto Thomaria († 1574) * Diego Lopez († 1583) * Gabriello Henriquez († 1583) * Borro Arezzolainen († 1583) * Ludovico Moro († 1583) * Pietro Benato († 1585) * Francesco Gambonelli († 1594) * Marcantonio Valena († 1594) * Giovanni Antonio da Verona († 1599) * Celestino († 1599) * Giordano Bruno (1548–1600) * Maurizio Rinaldi († 1600) * Bartolomeo Coppino († 1601) * Maria Barbara Carillo (1625–1721) * Gabriel Malagrida († 1761) ==Anglikaanien kerettiläisinä polttamat henkilöt== * Anne Askew (1521–1546) * Joan Bocher († 1550) * George van Parris († 1551) * Matthew Hamont († 1579) * John Lewes († 1583) * Peter Cole († 1587) * Francis Kett († 1589) * Bartholomew Legate (1575–1612) * Edward Wightman (1566–1612) ==Ortodoksien kerettiläisinä polttamat henkilöt== * Vasili († 1118) * Avvakum (1620–1682) ==Kalvinistien kerettiläisinä polttamat henkilöt== * Kristof Walken (1522-1551) * Michael Servetus (1511–1553) Roviolla poltetut *